Krušnica
44°53′40.6″N 16°9′34.4″E﻿ / ﻿44.894611°N 16.159556°E﻿ / 44.894611; 16.159556 Krušnica je rijeka u sjeverozapadnom dijelu Bosne i Hercegovine. Vrelo rijeke Krušnice se nalazi 5 km od Bosanske Krupe, kod naselja Gudavac i Vranjska. Najnovija speleo-ronilačka ekspedicija potvrdila da se radi o vrlo rijetkom, potpuno ekološki očuvanom izvorištu sa bogatom speleo-faunom i nevjerovatnim količinama pitke vode. Vodotok rijeke je širine 15 do 30 i dubine 5 do 7 metara. Njena dužina je samo 6,5 km. Zbog kratkog toka iz izvora koji se nalazi u kraškoj stijeni, voda je veoma hladna i njena temperatura je 10 ºC.[kada?] Kapacitet izvorišta je vrlo karakterističan jer Krušnica ima veliku zapreminu kapaciteta izvoriša, minimalno isticanje je 1,5 m3/s, a maksimalno 80 m3/s. Zahvaljujući kraškom reljefu ova rijeka se opskrbljuje vodama s područja Bosanskog Petrovca što je očit primjer bifurkacije. Niže vrela (200 m) se nalazi hidrocentrala izgrađena 1905. godine. Sam tok rijetko prelazi dubinu od pet do sedam metara pa se u jesen i proljeće Krušnica obavezno izlije iz svog korita. Rijeka Krušnica je mirna i čista. Cijeli tok rijeke je pitak, a interesantno je i to da se rijeka Una s dva svoja kraka prvo ulijeva u Krušnicu da bi se zatim rijeke spojile u divljem brzaku. Rijeke tvore kompleks ada (riječnih otoka) koje se nalaze praktično u središtu grada Bosanske Krupe.